Ministru kabineta rīkojuma projekta **„Par Dagdas novada pašvaldības nekustamā īpašuma „Puščas meža ceļš” pārņemšanu valsts īpašumā”** sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma 42.panta otrā daļa un 43.pants un Meža likuma 4.panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „ Par Dagdas novada pašvaldības nekustamā īpašuma pārņemšanu valsts īpašumā” (turpmāk – rīkojuma projekts) sagatavots, ievērojot likuma „Par pašvaldībām” 21.panta pirmās daļas 17.punktu, Publiskas personas mantas atsavināšanas likuma 42.panta otro daļu un Dagdas novada domes 2014. gada 22.maijā pieņemto lēmumu (Nr.18.§, protokols Nr.9) „Par nekustamā īpašuma „Puščas meža ceļš” Svariņu pagastā nodošanu bez atlīdzības valsts īpašumā”.Ar rīkojuma projektu paredzēts bez atlīdzības pārņemt valsts īpašumā Zemkopības ministrijas valdījumā nekustamo īpašumu „Puščas meža ceļš” (nekustamā īpašuma kadastra Nr.6090 002 0113) – zemes vienību (zemes vienības kadastra apzīmējums 6090 002 0104) 0,3677 ha platībā Svariņu pagastā, Dagdas novadā, un uz tās esošo infrastruktūras objektu – ceļu (būves kadastra apzīmējums 6090 002 0104 001.Minētais nekustamais īpašums reģistrēts Daugavpils tiesas Zemesgrāmatu nodaļas Svariņu pagasta zemesgrāmatas nodalījumā Nr.100000525507.Tā kā pašvaldības ceļš „Puščas meža ceļš” ļauj piekļūt valsts meža masīviem, tas funkcionāli tiek izmantots kā meža infrastruktūras objekts valsts akciju sabiedrības „Latvijas valsts meži” (turpmāk – AS „LVM”) mežsaimnieciskajos darbos iesaistītā transporta pārvietošanai. Ceļš uzturams atbilstošā stāvoklī ar piemērotu ceļa noturību un kvalitāti, bet pašvaldība finansējuma trūkuma dēļ to nevar nodrošināt.Minētais nekustamais īpašums ir ierakstīts zemesgrāmatā uz Dagdas novada pašvaldības vārda. Ministru kabineta rīkojuma projektam ir pievienots nekustamā īpašuma tiesības apliecinošie dokumenti un Dagdas novada domes 2014. gada 22.maija lēmums Nr.18.§ un protokols Nr.9 „Par nekustamā īpašuma „Puščas meža ceļš” Svariņu pagastā nodošanu bez atlīdzības valsts īpašumā”, kas apliecina, ka rīkojuma projekta 1.punktā minētais nekustamais īpašums nav nepieciešams Dagdas novada pašvaldībai.Dagdas novada pašvaldība nekustamo īpašumu nodod valstij valsts pārvaldes funkciju veikšanai – Meža likumā noteiktās valstij piekrītošās un piederošās meža zemes apsaimniekošanas un aizsardzības funkcijas nodrošināšanai. Saskaņā ar Meža likuma 4.panta otrās daļas noteikumiem valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanu un aizsardzību veiks AS „LVM”, kas nodibināta valsts meža īpašuma pārvaldīšanai un apsaimniekošanai.Zemesgrāmatu nodalījumā Nr.100000525507 nekustamajam īpašumam “Puščas meža ceļš”, (kadastra Nr. 6090 002 0113) ir reģistrēts aizliegums piecus gadus nekustamo īpašumu atsavināt, ieķīlāt vai nodibināt uz to personālservitūtu (II daļas, 2.iedaļa). Zemkopības ministrija, sagatavojot Ministru kabineta rīkojuma projektu, ņēma vērā, ka likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 16.panta   (turpmāk -likums) pirmajā daļā noteiktais aprobežojums nav attiecināms uz gadījumiem, kad valsts vai pašvaldība savu mantu bez atlīdzības nodod viena otrai īpašumā. Likuma 16.panta  trešās daļas imperatīvā formā izteiktie noteikumi nosaka, ka šā panta pirmajā daļā noteiktais atsavināšanas aprobežojums neattiecas tostarp uz gadījumu, kad pašvaldība nodod zemes gabalu bez atlīdzības valstij.  Pārreģistrējot īpašuma tiesības no Dagdas novada pašvaldības uz valsts vārda  Zemkopības ministrijas personā, darba kārtībā abpusējā nostiprinājuma lūgumā tiks iekļauts nosacījums par zemesgrāmatas II daļas, 2.iedaļā minētā aprobežojuma dzēšanu, sakarā ar to, ka nekustamā īpašuma ieguvēja ir valsts un nekustamais īpašums ierakstāms Zemkopības ministrijas personā. Ievērojot minēto, nekustamais īpašums normatīvajos aktos noteiktajā kārtībā ierakstāms zemesgrāmatā uz valsts vārda Zemkopības ministrijas personā.Izdevumus, kas saistīti ar nekustamā īpašuma nodošanu Latvijas valstij, tajā skaitā ar pārreģistrāciju zemesgrāmatā uz valsts vārda Zemkopības ministrijas personā, segs AS „LVM”. |
| 3. | Projekta izstrādē iesaistītās institūcijas | Zemkopības ministrija, AS „Latvijas valsts meži” un Dagdas novada pašvaldība |
| 4. | Cita informācija | Nav. |

*II, III ,IV, V, VI un VII sadaļa – projekts šo jomu neskar.*

Zemkopības ministrs J.Dūklavs

30.09.2014. 14:29

589

R.Punka

67027377, Rita.Punka@zm.gov.lv